CELEX: 62011CJ0192
Language: sk
Date: 2012-01-26 00:00:00
Title: Rozsudok Súdneho dvora (siedma komora) z 26. januára 2012. # Európska komisia proti Poľskej republike. # Nesplnenie povinnosti členským štátom - Smernica 2009/147/ES - Ochrana voľne žijúceho vtáctva - Rozsah režimu ochrany - Výnimky zo zákazov stanovených smernicou. # Vec C-192/11.

Rozsudok Súdneho dvora (siedma komora) z 26. januára 2012 – Komisia/Poľsko
      (vec C‑192/11)
      „Nesplnenie povinnosti členským štátom – Smernica 2009/147/ES – Ochrana voľne žijúceho vtáctva – Rozsah režimu ochrany – Výnimky zo zákazov stanovených smernicou“
      1.                     Životné prostredie – Ochrana voľne žijúceho vtáctva – Smernica 2009/147 – Pôsobnosť – Druhy, ktoré prirodzene voľne žijú na
            európskom území Únie – Potreba úplnej a účinnej ochrany (smernica Európskeho parlamentu a Rady 2009/147, článok 1) (pozri
            body 23 – 25)
      2.                     Žaloba o nesplnenie povinnosti – Skúmanie dôvodnosti Súdnym dvorom – Stav, ktorý treba zohľadniť – Stav ku dňu uplynutia lehoty
            stanovenej odôvodneným stanoviskom (článok 258 ZFEÚ) (pozri body 27, 42)
      3.                     Akty inštitúcií – Smernice – Vykonanie členskými štátmi – Vykonanie prostredníctvom správnej praxe – Nedostatočnosť (článok 288
            tretí odsek ZFEÚ; smernica Európskeho parlamentu a Rady 2009/147) (pozri bod 48)
      4.                     Životné prostredie – Ochrana voľne žijúceho vtáctva – Smernica 2009/147 – Prebratie bez legislatívneho konania – Hranice –
            Správa spoločného dedičstva – Potreba presného prebratia členskými štátmi (smernica Európskeho parlamentu a Rady 2009/147)
            (pozri body 56 – 58)
      5.                     Životné prostredie – Ochrana voľne žijúceho vtáctva – Smernica 2009/147 – Vykonanie členskými štátmi – Podmienky priznania
            výnimiek zo zákazov stanovených smernicou (smernica Európskeho parlamentu a Rady 2009/147, článok 9) (pozri body 72, 73, 75,
            78)
      Predmet
      
         
               Nesplnenie povinnosti členským štátom – Porušenie článkov 1 a 5 a článku 9 ods. 1 a 2 smernice Európskeho parlamentu a Rady
                  2009/147/ES z 30. novembra 2009 o ochrane voľne žijúceho vtáctva (Ú. v. EÚ L 20, s. 7) – Pôsobnosť – Obmedzenie ochrany iba
                  na druhy vtáctva žijúce na vnútroštátnom území – Nesprávna definícia podmienok pre výnimky zo zákazov stanovených smernicou
               
            Výrok
      
         
                  1.
               
               
                  
               
               
                  	Poľská republika si tým, že neprijala vnútroštátne ochranné opatrenia pre všetky druhy vtáctva, ktoré prirodzene voľne žijú
                     na európskom území členských štátov a na ktoré sa uplatňuje ochrana podľa smernice Európskeho parlamentu a Rady 2009/147/ES
                     z 30. novembra 2009 o ochrane voľne žijúceho vtáctva, ako aj tým, že riadne nestanovila podmienky, ktoré musia byť splnené
                     na uplatnenie výnimky zo zákazov stanovených touto smernicou, nesplnila povinnosti, ktoré jej vyplývajú z článkov 1 a 5 a článku 9
                     ods. 1 a 2 uvedenej smernice.
                  
               
            
         
                  2.
               
               
                  
               
               
                  	Poľská republika je povinná nahradiť trovy konania.